Απόλλων Πατρών (καλαθοσφαίριση ανδρών)

Ο Αθλητικός Σύλλογος Απόλλων Πάτρας είναι ελληνικό αθλητικό σωματείο που δραστηριοποιείται στην πόλη της Πάτρας στην Αχαΐα. Ιδρύθηκε το 1926 και οι αθλητές του αγωνίζονται με χρώματα το μαύρο και το λευκό. Στο έμβλημά του απεικονίζεται η μορφή του θεού της αρχαίας ελληνικής μυθολογίας Απόλλωνα και ιδιαίτερα με τον τρόπο όπου αυτός απεικονίζεται σε γλυπτό του ναού του Διός στην Ολυμπία.

Το τμήμα ανδρικής καλαθοσφαίρισης του Απόλλωνα ξεκίνησε να λειτουργεί το 1947. Νομικά αποτελούσε ένα από τα επαγγελματικά τμήματα του συλλόγου, με επίσημη ονομασία Απόλλων Πατρών 1926 Κ.Α.Ε., ενώ έφερε και την χορηγική ονομασία Απόλλων Πατρών Carna, μέχρι το 2024. Έδρα του είναι το ιδιόκτητο Κλειστό Γυμναστήριο στην περιοχή της Περιβόλας της Πάτρας, χωρητικότητας 3.500 θεατών. 

Ο Απόλλων αποτελεί την πρώτη λεγόμενη «επαρχιακή» ομάδα που μετείχε στο Πρωτάθλημα της Α' Εθνικής Κατηγορίας έπειτα την καθιέρωση της και μάλιστα είναι με διαφορά πρώτη εξ αυτών σε παρουσίες και με συνολική συγκομιδή βαθμών που ξεπερνά την χιλιάδα. Έχει υπάρξει φιναλίστ δύο φορές στον θεσμό του Κυπέλλου Ελλάδας και έχει βρεθεί οκτώ φορές στα πλέι-οφ του Πρωταθλήματος της Α1, ενώ έξι φορές έχει κατακτήσει το Πρωτάθλημα της Δεύτερης (Α2) Κατηγορίας. Διαθέτει επίσης μια ακαδημία που ιστορικά έχει αναδείξει σημαντικούς καλαθοσφαιριστές.

 Ιστορική αναδρομή 
 Η Δεκαετία του 1940 

Το τμήμα ανδρικής καλαθοσφαίρισης του Απόλλωνα Πατρών ιδρύθηκε αμέσως μετά τη λήξη του Β' Παγκοσμίου Πολέμου και συγκεκριμένα το έτος 1947.Εφημερίδα «Τα Σπορ Νοτιοδυτικής Ελλάδος», φύλλο 31 Ιουλίου 1979. (Η εφημερίδα υπάρχει στη Δημοτική Βιβλιοθήκη Πατρών.) Κατά τα πρώτα χρόνια της πορείας του λάμβανε μέρος στα Πρωταθλήματα της Τοπικής Επιτροπής του Σ.Ε.Γ.Α.Σ. για την Πάτρα, κερδίζοντας διακρίσεις.

 Η Δεκαετία του 1950 

Ο Απόλλων διεκδίκησε για πρώτη φορά το δικαίωμα συμμετοχής στο Πανελλήνιο Πρωτάθλημα το 1958 και συγκεκριμένα σε αγώνα μπαράζ που διεξήχθη στην πόλη του Βόλου. Βρέθηκε απέναντι στον Εθνικό Πειραιώς, ο οποίος τότε διέθετε στο ρόστερ του τρεις διεθνείς παίκτες. Ο αγώνας διεκόπη εις βάρος του Απόλλωνα εξαιτίας επεισοδίων που προκάλεσαν φίλαθλοι από το Βόλο που υποστήριζαν την άνοδο μιας επαρχιακής ομάδας. Από την ομάδα αυτή του Απόλλωνα πήραν μεταγραφές όλοι οι αθλητές με προορισμό ισχυρότερες ομάδες. Για παράδειγμα οι Βασίλης Μαρκολέφας, Λαμπίρης και Γεωργίου που φόρεσαν αργότερα τα χρώματα της Εθνικής Ελλάδος.

 Η Δεκαετία του 1960 

Από το 1958 έως το 1967 ο Απόλλων αγωνίστηκε αποκλειστικά στα τοπικά Πρωταθλήματα, περνώντας τη χειρότερη αγωνιστικά περίοδο στην ιστορία του. Το 1968, μετά τη διάλυση του ποδοσφαιρικού τμήματος, δόθηκε όλο το ενδιαφέρον στην καλαθοσφαίριση. Από τις πρώτες ενέργειες την διοίκησης ήταν η κατασκευή ανοιχτού γηπέδου το 1968 στη συνοικία Σκαγιοπούλειο, το οποίο διέθετε και εξέδρες.

 Η Δεκαετία του 1970 

Την αγωνιστική περίοδο 1971-72 ο Απόλλων αγωνίζεται τελικά για πρώτη φορά στην Α' Εθνική Κατηγορία. Στα πλαίσια Ομίλου που συγκρότησαν 14 ομάδες, ο Απόλλων συγκέντρωσε μόλις 6 νίκες σε 26 αγώνες, όσες και ο Δημόκριτος Θεσσαλονίκης. Στην τελική κατάταξη τοποθετήθηκε στη 13η και προτελευταία θέση, με αποτέλεσμα να υποβιβαστεί (Μολφέτας, Αμερικάνος, Γιαννόπουλος, Κ. Πετρόπουλος, Τ. Πετρόπουλος, Δημητριάδης, Λαμπρόπουλος, Αντωνάκης, Θεοδωρόπουλος. Προπονητής: Κίμων Αγάθος).

Την αγωνιστική περίοδο 1973-74 έλαβε μέρος στο νεοσύστατο Πρωτάθλημα της Β' Εθνικής Κατηγορίας και συγκεκριμένα στον Όμιλο Νότου. Τον τελευταίο συγκρότησαν 10 σύλλογοι, με τον Απόλλωνα να καταλαμβάνει τελικά την 3η θέση της τελικής βαθμολογίας.Εφημερίδα Αθλητική Ηχώ, φύλλο 30 Αυγούστου 1974. Την επόμενη χρονιά, 1974-75, ολοκλήρωσε αήττητος τις υποχρεώσεις του για το Β' Υπο-όμιλο Νότου. Σε αγώνα μπαράζ με τον πρωτοπόρο του άλλου Υπο-ομίλου, Ιωνικό Νικαίας, έχασε την ευκαιρία να προβιβαστεί.

 Η Δεκαετία του 1980 

 Η Δεκαετία του 1990 

 Αλλαγή χιλιετίας στην Α2 Εθνική (1999-2003) 
Η αγωνιστική περίοδος 1999-00 ξεκίνησε για την πατρινή ομάδα με τις υποχρεώσεις της για το Κύπελλο Ελλάδος. Στην 1η Αγωνιστική της Α' Φάσης κέρδισε εκτός έδρας τον Ιωνικό Νέας Φιλαδέλφειας με σκορ 67-76. Στη 2η Αγωνιστική γνώρισε με τη σειρά της εντός έδρας ήττα από τον Πανελλήνιο με σκορ 80-88 κι έτσι αποκλείστηκε από το θεσμό. Σε ό,τι αφορά το Πρωτάθλημα της Α2 Εθνικής Κατηγορίας, ο Απόλλων έφτασε πολύ κοντά στην επιστροφή του στην κορυφαία κατηγορία, χωρίς, ωστόσο, να το καταφέρει.«Βαθμολογία Πρωταθλήματος Α2 Εθνικής Κατηγορίας Ανδρών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ειδικότερα είχε απολογισμό 20 νίκες και 6 ήττες, ισοβαθμώντας με το Μίλωνα Νέας Σμύρνης ακριβώς κάτω από τον Πρωταθλητή Μακεδονικό. Βάσει των επόμενων κριτηρίων κατάταξης, ήταν ο Μίλων αυτός που έλαβε το εισιτήριο ανόδου, με τον Απόλλωνα να περιορίζεται στην 3η θέση της τελικής βαθμολογίας.

Το επόμενο φθινόπωρο ο σύλλογος αγωνίστηκε εκ νέου στη διοργάνωση του Κυπέλλου, ξεπερνώντας με επιτυχία στην πρεμιέρα εντός έδρας το εμπόδιο του Σπόρτιγκ Αθηνών με σκορ 82-59. Δεν είχε την ίδια τύχη στη 2η Αγωνιστική, στα πλαίσια της οποίας γνώρισε την εκτός έδρας ήττα από το Παλαιό Φάληρο με σκορ 81-78. Στο Πρωτάθλημα της χρονιάς 2000-01 συγκέντρωσε 17 νίκες και 9 ήττες, όσες και η Μ.Ε.Ν.Τ.«Βαθμολογία Πρωταθλήματος Α2 Εθνικής Κατηγορίας Ανδρών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική κατάταξη ευνοήθηκε έναντι της άλλης ομάδας και τοποθετήθηκε στην 4η θέση, παραμένοντας στην Α2 Εθνική. Καθήκοντα πρώτου προπονητή τη χρονιά αυτή εκτελούσε ο Γιώργος Καλαφατάκης.

Οι υποχρεώσεις της ομάδας για το Κύπελλο Ελλάδος της περιόδου 2001-02 ξεκίνησαν από τη Β' Φάση, στα πλαίσια της οποίας έδωσε τρεις αγώνες. Στους δύο πρώτους επικράτησε διαδοχικά απέναντι στο Κολλέγιο ICBS (εντός έδρας νίκη με 73-52) και απέναντι στο Γυμναστικό Λάρισας (εκτός έδρας νίκη με 91-97). Τελικά ηττήθηκε από την Α.Γ.Ε. Χαλκίδας με σκορ 91-68, γνωρίζοντας τον αποκλεισμό. Στο Πρωτάθλημα ο Απόλλων, με προπονητή το Μηνά Γκέκο, συγκέντρωσε 18 νίκες και 8 ήττες, καταλαμβάνοντας την 4η θέση του τελικού βαθμολογικού πίνακα.«Βαθμολογία Πρωταθλήματος Α2 Εθνικής Κατηγορίας Ανδρών 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η πορεία του Απόλλωνα στο Κύπελλο της επόμενης χρονιάς ήταν σύντομη, εφόσον οι πατρινοί αποκλείστηκαν στην πρεμιέρα από την Α.Γ.Ε. Χαλκίδας (εντός έδρας ήττα με 74-77). Ωστόσο στο Πρωτάθλημα της περιόδου 2002-03 ο Απόλλων υπήρξε αρκούντως αποτελεσματικός, πετυχαίνοντας 22 νίκες σε 26 αγώνες.«Βαθμολογία Πρωταθλήματος Α2 Εθνικής Κατηγορίας Ανδρών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σαν αποτέλεσμα ολοκλήρωσε τις αγωνιστικές του υποχρεώσεις στην κορυφή της τελικής βαθμολογίας, εξασφαλίζοντας τον προβιβασμό του στην Α1 Εθνική.«Πρωταθλητές Α2 Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Θητεία στην Α1 κατά τη Δεκαετία του 2000 (2003-2007) 
Το Πρωτάθλημα Ελλάδος για την περίοδο 2003-04 διεκδίκησαν συνολικά 14 σύλλογοι, με τους δύο τελευταίους συλλόγους της τελικής κατάταξης της κανονικής περιόδου να υποβιβάζονται και τους οκτώ πρώτους να συνεχίζουν στα Play-offs. Στο πλαίσιο αυτό ο Απόλλων, με προπονητές τους Σέρβους Ντάρκο Ρούσο και Μίροσλαβ Νίκολιτς, «Έρωτας με τους πλάβι», άρθρο στον ιστότοπο EBasket.gr, 12 Ιουνίου 2014. συγκέντρωσε 9 νίκες και 17 ήττες. Σαν αποτέλεσμα βρέθηκε στην 11η θέση του τελικού βαθμολογικού πίνακα, ανανεώνοντας την παρουσία του στην κατηγορία για την επόμενη χρονιά. Παραγωγικότεροι αθλητές σε πόντους ήταν τη χρονιά αυτή για το σύλλογο οι Αμερικανοί Τζαμέλ Τόμας (472 πόντοι σε 25 αγώνες, 18,88 κατά μ.ό.) και Ντονταέ Τζόουνς (345 πόντοι σε 26 αγώνες, 13,27 κατά μ.ό.), καθώς και ο Σερβο-Κροάτης Ράτκο Βάρντα (317 πόντοι σε 25 αγώνες, 12,68 κατά μ.ό.).«Apollon Patron: Regular Season Player Statistics 2003-2004», πληροφορίες στον ιστότοπο ProBallers.com.

μικρογραφία|δεξιά|320px|Το εσωτερικό του Κλειστού Γυμναστηρίου του Απόλλωνα στην Πάτρα (2011).Στο θεσμό του Κυπέλλου Ελλάδος ο Απόλλων ξεκίνησε την πορεία του στη «Φάση των 16», όπου και απέκλεισε εκτός έδρας τον Παναθηναϊκό με σκορ 82-90.«Αποκλεισμός-σοκ του ΠΑΟ από τον Απόλλωνα Π. - Πέρασαν Αρης, Περιστέρι, ΑΕΚ», άρθρο στον ιστότοπο In.gr, 28 Σεπτεμβρίου 2003. Στη «Φάση των 8» ξεπέρασε εκτός έδρας το εμπόδιο του Ιωνικού Νέας Φιλαδέλφειας με σκορ 74-81,«Προσπέρασε... επεισοδιακά ο Ολυμπιακός την ΑΕΚ-Προκρίθηκαν Αρης, Περιστέρι, Απόλλων Π.», άρθρο στον ιστότοπο In.gr, 1 Οκτωβρίου 2003. περνώντας επιτυχώς στο Final-4 που διεξήχθη στην πόλη της Λαμίας στις 27 και 29 Φεβρουαρίου 2004. Εκεί ηττήθηκε τόσο στον Ημιτελικό, όσο και στο Μικρό Τελικό καταλαμβάνοντας τελικά την 4η θέση. Ειδικότερα υπέκυψε διαδοχικά στην πίεση του μετέπειτα τροπαιούχου Άρη Θεσσαλονίκης με σκορ 93-72 και του Περιστερίου με σκορ 94-73.«Ο Αρης αντίπαλος του Ολυμπιακού στον τελικό της Λαμίας, 93-72 τον Απόλλωνα», άρθρο στον ιστότοπο In.gr, 27 Φεβρουαρίου 2004.«Απόλλων Πάτρας: «Πάμε σαν άλλοτε...»», άρθρο στον ιστότοπο SentraGoal.gr, 20 Δεκεμβρίου 2014.

Την επόμενη περίοδο, 2004-05, με προπονητή και πάλι το Ρούσο, η ομάδα της Πάτρας σημείωσε την υψηλότερη επίδοση της τετραετούς αυτής παραμονής της στην Α1 Εθνική, ολοκληρώνοντας τις αγωνιστικές του υποχρεώσεις στην 9η θέση της κατάταξης. Ο απολογισμός της ήταν 11 νίκες και 15 ήττες, ενώ τοποθετήθηκε υψηλότερα από τον Ηρακλή με τον οποίο ισοβάθμισε. Αξιοσημείωτα τη χρονιά αυτή ο Απόλλων βασίστηκε σε ό,τι αφορά το σκοράρισμα στους Έλληνες καλαθοσφαιριστές του, με πρωτοπόρους τους Παναγιώτη Λιαδέλη (451 πόντοι σε 24 αγώνες, 18,79 κατά μ.ό.), Χρήστο Χαρίση (293 πόντοι σε 23 αγώνες, 12,74 κατά μ.ό.) και Νίκο Μπάρλο (287 πόντοι σε 26 αγώνες, 11,04 κατά μ.ό.).«Apollon Patron: Regular Season Player Statistics 2004-2005», πληροφορίες στον ιστότοπο ProBallers.com. Στη διοργάνωση του Κυπέλλου η ομάδα της Πάτρας συμμετείχε σε ένα μόλις αγώνα για τη «Φάση των 16», στον οποίο και ηττήθηκε εκτός έδρας από τον Άρη Θεσσαλονίκης με σκορ 84-77.«Προκρίθηκε ο ΠΑΟ, 57-45 τον Ολυμπιακό, πέρασαν Αρης, Μαρούσι, Μακεδονικός, Πανιώνιος», άρθρο στον ιστότοπο In.gr, 3 Οκτωβρίου 2004.

Την επόμενη χρονιά, 2005-06, ξεκίνησε σταδιακά ένα διάστημα καθοδικής αγωνιστικής πορείας για την ομάδα του Απόλλωνα, που σταδιακά τον οδήγησε στη Β' Εθνική Κατηγορία λίγα χρόνια αργότερα. Τη συγκεκριμένη περίοδο είχε συγκομιδή από 10 νίκες και 16 ήττες, επίδοση που ισοφάρισε η Ολύμπια Λάρισας. Στην τελική βαθμολογία οι πατρινοί κατέλαβαν τη 10η θέση, μένοντας για μία ακόμη χρονιά εκτός Play-offs. Την τεχνική ηγεσία τους είχε τη χρονιά αυτή ο Ρούσο  και στη συνέχεια ο Έλληνας Μάνος Μανουσέλης,«Μανουσέλης ο εκλεκτός», άρθρο στον ιστότοπο SentraGoal.gr, 26 Οκτωβρίου 2005. ενώ τον υψηλότερο μέσο όρο στο σκοράρισμα είχε ο Λιαδέλης (223 πόντοι σε 12 αγώνες, 18,58 κατά μ.ό.). Ποσοτικά τους περισσότερους πόντους σημείωσαν οι Αμερικανοί Τζόζεφ Φόρτε (358 πόντοι σε 20 αγώνες, 17,90 κατά μ.ό.) και Ντάνια Έιμπραμς (358 πόντοι σε 25 αγώνες, 14,32 κατά μ.ό.).«Apollon Patron: Regular Season Player Statistics 2005-2006», πληροφορίες στον ιστότοπο ProBallers.com. Σε ό,τι αφορά το Κύπελλο Ελλάδος, ο Απόλλων ξεκίνησε και τη χρονιά αυτή στη «Φάση των 16», γνωρίζονταν άμεσα τον αποκλεισμό εκτός έδρας από την Α.Ε.Κ. με σκορ 78-71.«Μεγάλα ντέρμπι μεταξύ ΟΣΦΠ-ΠΑΟ και ΠΑΟΚ-Αρη στους «8» του Κυπέλλου μπάσκετ», άρθρο στον ιστότοπο In.gr, 9 Οκτωβρίου 2005.

Η κακή αγωνιστική κατάσταση του συλλόγου έγινε περισσότερη έκδηλη την επόμενη χρονιά, 2006-07, οπότε και κατάφερε να πετύχει μόλις 6 νίκες σε 26 αγώνες. Κατά συνέπεια ολοκλήρωσε την κανονική περίοδο στη 13η και προτελευταία θέση, με αποτέλεσμα να υποβιβαστεί στην Α2 Εθνική. Καθήκοντα πρώτου προπονητή τη χρονιά αυτή είχε ο Σέρβος Ίβιτσα Μπούριτς. Κορυφαίος σκόρερ για την ομάδα αναδείχθηκε ο Σέρβος Ίβο Γιοσίποβιτς (391 πόντοι σε 26 αγώνες, 15,03 κατά μ.ό.), ενώ διακρίθηκαν επίσης: ο Αμερικανός Τζίμι Όλιβερ (243 πόντοι σε 16 αγώνες, 15,19 κατά μ.ό.), ο Έλληνας Κώστας Πασχάλης (221 πόντοι σε 26 αγώνες, 8,5 κατά μ.ό.), ο Αμερικανός Μπράιαντ Όβερν Μάρκσον (106 πόντοι σε 7 αγώνες, 15,1 κατά μ.ό.) και ο επίσης Αμερικανός Τέρενς Ρέντσερ (77 πόντοι σε 6 αγώνες, 12,83 κατά μ.ό.).«Apollon Patron: Regular Season Player Statistics 2006-2007», πληροφορίες στον ιστότοπο ProBallers.com. Σε ό,τι αφορά το Κύπελλο Ελλάδος ο Απόλλων δεν κατάφερε ούτε στην περίσταση αυτή να ξεπεράσει τη «Φάση των 16», γνωρίζοντας την εκτός έδρας ήττα από το Μαρούσι με σκορ 84-55.«Μαρούσι-Απ.Πατρών 84-55», άρθρο στον ιστότοπο Contra.gr, 27 Σεπτεμβρίου 2006.

 Παρακμή και αναδόμηση (2007-2012) 
 Η αγωνιστική περίοδος 2007-2008 
Η αγωνιστική και οικονομική κρίση στην οποία είχε περιέλθει η ομάδα παρέμεινε εμφανής και την επόμενη περίοδο 2007-08, οπότε και κινδύνευσε αγωνιστικά σοβαρά με δεύτερο συνεχή υποβιβασμό. Επιπλέον προς το Δεκέμβρη η Επιτροπή Αθλητισμού την παρέπεμψε στον αθλητικό δικαστή, λόγω κατάπτωσης εγγυητικής επιταγής, κάτι που ενδεχομένως να σήμαινε την αποβολή της από το Πρωτάθλημα. Στο αγωνιστικό κομμάτι, με προπονητή μέχρι τις αρχές Νοέμβρη το Νίκο Βουρνά «Στον Απόλλωνα ο Βουρνάς», άρθρο στον ιστότοπο SentraGoal.gr, 9 Ιουνίου 2007.«Στον πάγκο του Απόλλωνα ο Βουρνάς», άρθρο στον ιστότοπο Contra.gr, 9 Ιουνίου 2007. και στη συνέχεια το Δημήτρη Παπαδόπουλο, η ομάδα συγκέντρωσε στο Πρωτάθλημα 11 νίκες και 19 ήττες απέναντι σε 15 αντιπάλους.«Βαθμολογία Πρωταθλήματος Α2 Εθνικής Κατηγορίας Ανδρών 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα της Α2 Εθνικής Κατηγορίας ο Απόλλων κατετάγη στη 13η θέση, μία μόλις πάνω από τη ζώνη του υποβιβασμού. Παραγωγικότερος σκόρερ της ομάδας τη χρονιά αυτή ήταν ο Θοδωρής Γεωργίτσης (392 πόντοι σε 30 αγώνες, 13,07 κατά μ.ό.) με το Δημήτρη Αθανασιάδη να ακολουθεί (324 πόντοι σε 29 αγώνες, 11,17 κατά μ.ό.).«Apollon Patron: Regular Season Player Statistics 2007-2008», πληροφορίες στον ιστότοπο ProBallers.com.

Στο θεσμό του Κυπέλλου Ελλάδος οι πατρινοί έδωσαν ένα μόλις παιχνίδι στην πρεμιέρα της Α' Φάσης, στο οποίο και γνώρισαν τον αποκλεισμό με σκορ 54-51 από τον Άλιμο.«Το Περιστέρι απέκλεισε τον Ιωνικό στη Λαμία», άρθρο στον ιστότοπο Contra.gr, 20 Σεπτεμβρίου 2007.

 Η αγωνιστική περίοδος 2008-2009 
Το επόμενο φθινόπωρο οι υποχρεώσεις του συλλόγου ξεκίνησαν με το Κύπελλο Ελλάδος, στα πλαίσια του οποίου δεν προχώρησε ιδιαίτερα. Αποκλείστηκε στην 1η Αγωνιστική της Α' Φάσης από τον Πανερυθραϊκό, από τον οποίο έχασε εκτός έδρας με σκορ 75-54.«Αποκλεισμός «σοκ» για Δάφνη», άρθρο στον ιστότοπο του NovaΣΠΟΡ FM, 20 Οκτωβρίου 2008.«Θύμα έκπληξης έπεσε το Περιστέρι», άρθρο στον ιστότοπο Contra.gr, 15 Οκτωβρίου 2008. Στο Πρωτάθλημα της Α2 Εθνικής της χρονιάς 2008-09 ο Απόλλων ολοκλήρωσε τις αγωνιστικές του υποχρεώσεις το Μάιο στη 10η θέση της τελικής βαθμολογικής κατάταξης (σε σύνολο 16 ομάδων).«Βαθμολογία Πρωταθλήματος Α2 Εθνικής Κατηγορίας Ανδρών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Είχε συγκεντρώσει 13 νίκες και 17 ήττες, ισοβαθμώντας με το Κολλέγιο ICBS που τοποθετήθηκε υψηλότερα. Προπονητής την περίοδο αυτή εξακολούθησε να είναι ο Παπαδόπουλος, ενώ παραγωγικότερος σκόρερ ήταν ο Άρης Κορωνίδης (541 πόντοι σε 27 αγώνες, 20,04 κατά μ.ό.). Επίσης ξεχώρισαν οι Θοδωρής Γεωργίτσης (444 πόντοι σε 29 αγώνες, 15,31 κατά μ.ό.) και Θοδωρής Βαρδιάνος (370 πόντοι σε 30 αγώνες, 12,33 κατά μ.ό.).«Apollon Patron: Regular Season Player Statistics 2008-2009», πληροφορίες στον ιστότοπο ProBallers.com.

Στη διάρκεια του καλοκαιριού του 2009 η Επιτροπή Επαγγελματικού Αθλητισμού αρνήθηκε δύο φορές να παραχωρήσει πιστοποιητικό συμμετοχής στον Απόλλωνα λόγω ελλείψεων στο φάκελλό του. Μια ημέρα πριν να λήξει η τρίτη και τελευταία προθεσμία στα τέλη Σεπτέμβρη, ο πρόεδρος της Κ.Α.Ε., Νίκος Καραπάνος, με επιστολή του στον πρόεδρο του Ερασιτέχνη, Ανδρέα Μολφέτα, γνωστοποίησε την απόφαση του Δ.Σ. να αποσύρει τον Απόλλωνα από την Α2 Εθνική. Σαν αποτέλεσμα, η ομάδα πέρασε στα χέρια του Ερασιτέχνη και υποβιβάστηκε στην πρώτη ερασιτεχνική κατηγορία, τη Β' Εθνική. Τη θέση της παραχώρησε στον Ο.Φ.Η.«Στην Α2 ο ΟΦΗ, αντικαθιστά τον Απόλλωνα Πάτρας», άρθρο στον ιστότοπο Contra.gr, 1 Οκτωβρίου 2009.«Στη Β' ο Απόλλων, στην Α2 ο ΟΦΗ», άρθρο στον ιστότοπο SentraGoal.gr, 1 Οκτωβρίου 2009.«Απογείωση στην Α2», άρθρο στον ιστότοπο της εφημερίδας «Πατρίς», 1 Οκτωβρίου 2009.

 Η αγωνιστική περίοδος 2009-2010 
Λόγω των διοικητικών αυτών αναταραχών στην αρχή του επόμενου φθινοπώρου ο σύλλογος δεν συμμετείχε στο Κύπελλο Ελλάδος, με το πρώτο του παιχνίδι να κατακυρώνεται 20-0 υπερ του Κ.Α.Ο. Δράμας. Την αγωνιστική περίοδο 2009-10 το Πρωτάθλημα της Β' Εθνικής διοργανώθηκε σε ένα και μοναδικό Όμιλο, τον οποίο συνέθεσαν 16 σύλλογοι.«Βαθμολογία Πρωταθλήματος Β' Εθνικής Κατηγορίας Ανδρών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο πλαίσιο αυτό ο Απόλλων σημείωσε 19 νίκες σε 30 αγώνες, γεγονός που τον οδήγησε στην 5η θέση του τελικού βαθμολογικού πίνακα. Βάσει προκήρυξης μόνο οι τρεις πρώτες ομάδες επρόκειτο να προβιβαστούν στην Α2 Εθνική, ωστόσο εξαιτίας ανακατατάξεων στις υψηλότερες κατηγορίες τελικά ευνοήθηκε και ο Απόλλων. Την περίοδο αυτή την τεχνική ηγεσία του συλλόγου ανέλαβε ο πρώην διεθνής καλαθοσφαιριστής, Νίκος Βετούλας, ο οποίος παρέμεινε στο πόστο του για πέντε χρόνια, βοηθώντας την ομάδα να επιστρέψει στην κορυφαία κατηγορία των ελληνικών πρωταθλημάτων.

 Η αγωνιστική περίοδος 2010-2011 
μικρογραφία|δεξιά|300px|Στιγμιότυπο από αγώνα του Απόλλωνα εναντίον των Ικάρων Σερρών την περίοδο 2010-11.
Η νέα πορεία της πατρινής ομάδας στην Α2 Εθνική ξεκίνησε μετά τη διεξαγωγή ενός ακόμη αγώνα για το Κύπελλο Ελλάδος, στον οποίο γνώρισε την ήττα από τον Αίολο Τρικάλων με σκορ 63-54.«Την έκπληξη ο Αίολος, ο ΟΦΗ το ντέρμπι», άρθρο στον ιστότοπο Contra.gr, 15 Σεπτεμβρίου 2010. Σε ό,τι αφορά το Πρωτάθλημα της περιόδου 2010-11 η ομάδα του Βετούλα παρουσίασε βελτιωμένο αγωνιστικό πρόσωπο, συλλέγοντας 16 νίκες και 14 ήττες.«Βαθμολογία Πρωταθλήματος Α2 Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας ισοβαθμίσει με το νεοσύστατο Αμύντα Δάφνης-Υμηττού, ο Απόλλων κατετάγη τελικά στην 5η θέση του τελικού βαθμολογικού πίνακα. Τους περισσότερους πόντους με τα χρώματα της ομάδας σημείωσε ο Νίκος Αργυρόπουλος (460 πόντους σε 27 αγώνες, 17,04 κατά μ.ό.).«Apollon Patron: Regular Season Player Statistics 2010-2011», πληροφορίες στον ιστότοπο ProBallers.com.

 Η αγωνιστική περίοδος 2011-2012 
Την επόμενη χρονιά, 2011-12, οι μελανόλευκοι πραγματοποίησαν ιδιαίτερα δυναμική πορεία στο Πρωτάθλημα της Α2 Εθνικής, συγκεντρώνοντας 20 νίκες σε 30 αγώνες, δύο λιγότερες από τον πρωτοπόρο Πανελευσινιακό.«Βαθμολογία Πρωταθλήματος Α2 Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογική κατάταξη παρατηρήθηκε τριπλή ισοβαθμία στις θέσεις 2 έως 4 ανάμεσα στον Απόλλωνα, τους Ικάρους Σερρών και την Α.Ε.Κ., με τους πατρινούς να ευνοούνται βάσει των επόμενων κριτηρίων κατάταξης, να καταλαμβάνουν τη 2η θέση και να παίρνουν το ποθητό εισιτήριο της επιστροφής στην Α1 Εθνική.«Πρωταθλητής ο Πανελευσινιακός, ανέβηκε ο Απόλλωνας!», άρθρο στον ιστότοπο SuperBasket.gr, 28 Απριλίου 2012. Ηγέτης της ομάδας στο σκοράρισμα ήταν και πάλι ο Νίκος Αργυρόπουλος (568 πόντοι σε 29 αγώνες, 19,58 κατά μ.ό.), ενώ επίσης διακρίθηκαν ο Σερβοέλληνας Βλαντιμίρ Πέτροβιτς - Στεργίου (327 πόντοι σε 21 αγώνες, 15,57 κατά μ.ό.) και ο Κροάτης Ιβάν Κρόλο (345 πόντοι σε 29 αγώνες, 11,9 κατά μ.ό.).«Apollon Patron: Regular Season Player Statistics 2011-2012», πληροφορίες στον ιστότοπο ProBallers.com.

Την ίδια χρονιά αξιόλογη ήταν η πορεία της ομάδας και στο Κύπελλο Ελλάδος, στα πλαίσια του οποίου αγωνίστηκε τέσσερις φορές. Ειδικότερα στην πρεμιέρα νίκησε τον Αρκαδικό με σκορ 54-70,«Κύπελλο Ελλάδας: Στην επόμενη φάση ο Απόλλωνας με Ν. Κηφισιά», άρθρο στον ιστότοπο TheBest.gr, 12 Σεπτεμβρίου 2011.«Κύπελλο μπάσκετ: Προκρίθηκαν Περιστέρι, Νέα Κηφισιά και Ικαροι Σερρών», άρθρο στον ιστότοπο της εφημερίδας «Το Βήμα», 19 Σεπτεμβρίου 2012. ενώ στη Β' Φάση πέρασε άνευ αγώνος, μετά από την εθελοντική απόσυρση της Νέας Κηφισιάς.«Αποχώρησαν Ηρακλής και Νέα Κηφισιά» , άρθρο στον ιστότοπο SentraGoal.gr, 12 Σεπτεμβρίου 2011. Στη συνέχεια ο Απόλλων απέκλεισε διαδοχικά εκτός έδρας το Ηράκλειο με σκορ 66-77 «Εξι στα έξι οι ομάδες της Α1», άρθρο στον ιστότοπο SentraGoal.gr, 18 Σεπτεμβρίου 2011. και εντός έδρας το Περιστέρι με το ασυνήθιστο 103-102 (82-82 κ.α., 92-92 α' παράταση).«Απόλλων Πατρών - Περιστέρι 103-102 παρ.», άρθρο στον ιστότοπο Contra.gr, 21 Σεπτεμβρίου 2011. Τελικά υπέκυψε εντός έδρας από τον Ίκαρο Καλλιθέας με σκορ 61-64, αποτυγχάνοντας να περάσει στη «Φάση των 8».«Στα προημιτελικά Ίκαρος και Ηλυσιακός, νοκ-άουτ ο Πανιώνιος», άρθρο στον ιστότοπο In.gr, 25 Σεπτεμβρίου 2011.«Στην οκτάδα ο Ίκαρος!», άρθρο στον ιστότοπο BasketNet.gr, 25 Σεπτεμβρίου 2011.

 Τα χρόνια στη Basket League (2012-2017) 
Το καλοκαίρι του 2012, με την επιστροφή της ομάδας στην Α1 Εθνική (πλέον επισήμως Basket League) έκλεισε για τον Απόλλωνα ένας πενταετής κύκλος προσπάθειας αναπλήρωσης του χαμένου εδάφους.

 Η αγωνιστική περίοδος 2012-2013 
Το Σεπτέμβριο η ομάδα της Πάτρας παραχώρησε δύο παιχνίδια για το Κύπελλο Ελλάδος, στα πλάισια της 1ης και 2ης Αγωνιστικής της Β' Φάσης. Συγκεκριμένα στο πρώτο νίκησε εντός έδρας τον Ηλυσιακό με σκορ 87-74,«Απόλλων Πάτρας-Ηλυσιακός 87-74» , άρθρο στον ιστότοπο Contra.gr, 18 Σεπτεμβρίου 2012.«Μπάσκετ: ΠΑΟΚ, Αρης, Απόλλων Π. και ΚΑΟΔ προκρίθηκαν στο Κύπελλο», άρθρο στον ιστότοπο της εφημερίδας «Το Βήμα», 18 Σεπτεμβρίου 2012. ενώ στο δεύτερο ηττήθηκε με σκορ 77-73 από τη Νέα Κηφισιά, χάνοντας το εισιτήριο για την επόμενη φάση.«Μπάσκετ: Η Νέα Κηφισιά έκανε την έκπληξη στο Κύπελλο Ελλάδος», άρθρο στον ιστότοπο της εφημερίδας «Το Βήμα», 26 Σεπτεμβρίου 2012.

Στη διεκδίκηση του Πρωταθλήματος της περιόδου 2012-13 ρίχτηκαν 14 σύλλογοι από ολόκληρη την επικράτεια, με τους 8 πρώτους να συνεχίζουν στα Play-Offs και τους δύο τελευταίους να υποβιβάζονται απευθείας. Η λήξη της κανονικής περιόδου βρήκε την πατρινή ομάδα στην 8η θέση του βαθμολογικού πίνακα, έχοντας συλλέξει 11 νίκες και 15 ήττες. Ισοβάθμισε με τον Κ.Α.Ο. Δράμας, εντούτοις κατάφερε να αφήσει εκείνον εκτός συνέχειας χάρις στα μεταξύ τους αποτελέσματα. Στους Προμητελικούς ο Απόλλων διασταυρώθηκε με τον πρωτοπόρο Ολυμπιακό, με τη σειρά να κρίνεται στις δύο νίκες. Οι Πειραιώτες νίκησαν διαδοχικά εντός κι εκτός έδρας (77-63 και 73-83 τα σκορ) κάτι που οδήγησε τους «μελανόλευκους» οριστικά στην 8η θέση της τελικής κατάταξης.«Στο ρελαντί ο Ολυμπιακός, 77-63 τον Απόλλωνα», άρθρο στον ιστότοπο Zougla.gr, 22 Μαΐου 2013.«Στον... αυτόματο ο Ολυμπιακός, 77-63 τον Απόλλωνα Πατρών», άρθρο στον ιστότοπο In.gr, 22 Μαΐου 2013.«Απόλλων Πάτρας - Ολυμπιακός 73-83», άρθρο στον ιστότοπο Contra.gr, 24 Μαΐου 2013.«Και πρόκριση και προσαρμογή», άρθρο στον ιστότοπο Gazzetta.gr, 24 Μαΐου 2013.

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο Αμερικανός Έρικ ΜακΚόλουμ (402 πόντοι σε 26 αγώνες, 15,46 κατά μ.ό.), ακολουθούμενος από το συμπατριώτη του Κίτον Γκραντ (340 πόντοι σε 26 παιχνίδια, 13,08 κατά μ.ό.) και το Σερβοέλληνα Βλαντιμίρ Πέτροβιτς - Στεργίου (329 πόντοι σε 26 παιχνίδια, 12,65 κατά μ.ό.).Απόλλων Πατρών: Στατιστικά Αθλητών Κανονικής Περιόδου 2012-2013, πληροφορίες στον επίσημο ιστότοπο του Ε.Σ.Α.Κ.Ε.

 Η αγωνιστική περίοδος 2013-2014 
Το επόμενο φθινόπωρο η χρονιά ξεκίνησε όπως πάντα με τις υποχρεώσεις της ομάδας για το Κύπελλο Ελλάδος. Στα πλαίσια της 2ης Αγωνιστικής της Β' Φάσης η ομάδα του Βετούλα επικράτησε του Ψυχικού με σκορ 65-75,«Ψυχικό - Απόλλων 65-75» , άρθρο στον ιστότοπο Contra.gr, 28 Σεπτεμβρίου 2013.«Κύπελλο... Α1!», άρθρο στον ιστότοπο BasketNews.gr, 28 Σεπτεμβρίου 2013. για να αποκλειστεί στη συνέχεια κατόπιν εκτός έδρας ήττας από τον Ηλυσιακό με σκορ 71-65.«Ηλυσιακός-Απόλλων 71-65», άρθρο στον ιστότοπο Sport24.gr, 5 Οκτωβρίου 2013.«Αποκλείστηκε ο Απόλλωνας μετά την ήττα (71-65) από τον Ηλυσιακό», άρθρο στον ιστότοπο TheBest.gr, 5 Οκτωβρίου 2013.

Το Πρωτάθλημα της Α1 Εθνικής την περίοδο 2013-14 δεν είχε διοργανωτικές διαφορές σε σχέση με το προηγούμενο. Ο Απόλλων ολοκλήρωσε τις αγωνιστικές του υποχρεώσεις με την ίδια ακριβώς επίδοση της προηγούμενης χρονιάς, δηλαδή 11 νίκες και 15 ήττες, χωρίς να παρατηρηθεί αυτή τη φορά κάποια ισοβαθμία. Στη διαδικασία των Play-Offs οι πατρινοί διασταυρώθηκαν με τον πρωτοπόρο Παναθηναϊκό αναζητώντας δύο νίκες. Την ανωτερότητά τους πιστοποίησαν οι «πράσινοι» πετυχαίνοντας δύο διαδοχικές νίκες (88-61 και 82-67 τα σκορ) αφήνοντας τον Απόλλωνα εκτός συνέχειας.«Ήττα για τον Απόλλωνα με 88-61 από τον Παναθηναϊκό για τα πλέι οφ της Α1 Εθνικής» , άρθρο στον ιστότοπο PatraTora.gr, 6 Μαΐου 2014.«Τυπική διαδικασία για ΠΑΟ, 88-61 τον Απόλλωνα», άρθρο στον ιστότοπο Nooz.gr, 6 Μαΐου 2014.«Απόλλων Π.-Παναθηναϊκός 67-82», άρθρο στον ιστότοπο Sport24.gr, 8 Μαΐου 2014.«Ο Παναθηναϊκός «σκούπισε» εύκολα τον Απόλλωνα», άρθρο στον ιστότοπο In.gr, 8 Μαΐου 2014.

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο Αμερικανός Ντεμάριους Μπολντς (325 πόντοι σε 21 αγώνες, 15,38 κατά μ.ό.), ακολουθούμενος από τους συμπατριώτες του Λένι Ντάνιελ (271 πόντοι σε 23 παιχνίδια, 11,78 κατά μ.ό.) και Τζέρεμι Ουίλσον (263 πόντοι σε 19 παιχνίδια, 13,84 κατά μ.ό.).Απόλλων Πατρών: Στατιστικά Αθλητών Κανονικής Περιόδου 2013-2014, πληροφορίες στον επίσημο ιστότοπο του Ε.Σ.Α.Κ.Ε.

Το Νοέμβριο του 2013 απεβίωσε ο επί σειρά ετών πρόεδρος και παλαιός παίκτης του συλλόγου, Ανδρέας Μολφέτας.«Απεβίωσε ο πρόεδρος του Απόλλωνα, Ανδρέας Μολφέτας», άρθρο στον ιστότοπο SentraGoal.gr, 21 Νοεμβρίου 2013.«Απόλλωνας Πατρών: «Έφυγε» ο Ανδρέας Μολφέτας», άρθρο στον ιστότοπο OnSports.gr, 22 Νοεμβρίου 2013. Ακολούθως πρόεδρος της Κ.Α.Ε. εξελέγη ο Βασίλης Λιανός και του ερασιτέχνη ο Φίλιππος Καμίσης.«Ο Βασίλης Λιανός νέος πρόεδρος στην ΚΑΕ Απόλλων Πατρών», άρθρο στον ιστότοπο In.gr, 3 Δεκεμβρίου 2013.

 Η αγωνιστική περίοδος 2014-2015 
[[Αρχείο:Apollon Patras (Maios 2015).jpg|μικρογραφία|δεξιά|320px|Προθέρμανση της ομάδας του Απόλλωνα πριν τον αγώνα με τον Πανιώνιο για το πρωτάθλημα της Α1 Εθνικής 2014-15.]]Το καλοκαίρι του 2014 την προεδρία του συλλόγου ανέλαβε ο Κώστας Καραπάνος.«Πάτρα: Νεός πρόεδρος στην ΚΑΕ Απόλλων ο Κώστας Καραπάνος», άρθρο στον ιστότοπο PatrasEvents.gr, 11 Ιουνίου 2014.«Ο Κ. Καραπάνος θα αναλάβει νέος πρόεδρος στην ΚΑΕ Απόλλων», άρθρο στον ιστότοπο GnomiP.gr, 7 Ιουνίου 2015. Μετά την ολοκλήρωση της χρονιάς το επόμενο καλοκαίρι ο Νίκος Βετούλας αποχώρησε μετά από πενταετή θητεία από το πόστο του προπονητή της ομάδας.«Αποχώρησε από τον Απόλλωνα Πάτρας ο Νίκος Βετούλας», άρθρο στον ιστότοπο Zougla.gr, 11 Μαΐου 2015.

Σε ό,τι αφορά το Πρωτάθλημα της Α1 Εθνικής την περίοδο 2014-15 η απόδοση της πατρινής ομάδας δεν διαφοροποίηθηκε σημαντικά κάτι που δείχνει και ο τελικός απολογισμός της για την κανονική περίοδο: 10 νίκες και 16 ήττες. Ισοβάθμισε εκ νέου με τον Κ.Α.Ο.Δ. αν και αυτή τη φορά οι δραμινοί τοποθετήθηκαν υψηλότερα. Η κατάληψη της 10ης θέσης δεν έδωσε στον Απόλλωνα το περιθώριο να δοκιμάσει τις δυνάμεις του στα Play-Offs.

Τη χρονιά αυτή ο σύλλογος πραγματοποίησε μια από τις καλύτερες πορείες του στο θεσμό του Κυπέλλου Ελλάδος, φτάνοντας στο Μεγάλο Τελικό της διοργάνωσης. Ξεκινώντας από τη Β' Φάση υποχρέωσε σε ήττα διαδοχικά το Παγκράτι (εκτός έδρας με σκορ 86-100),«Έτρεχε με... 100 και Αμερικανούς ο Απόλλων!», άρθρο στον ιστότοπο της εφημερίδας «Έθνος», 24 Σεπτεμβρίου 2014.«Όλοι οι αγώνες του Κυπέλλου!» , άρθρο στον ιστότοπο BasketNet.gr, 24 Σεπτεμβρίου 2016. το Φίλιππο Βέροιας (εκτός έδρας με σκορ 63-77) «Ανατροπή και νίκη για Κόροιβο, συνεχίζει η ΑΕΚ», άρθρο στον ιστότοπο InfoBasket.gr, 28 Σεπτεμβρίου 2014.«Πρόκριση για ΑΕΚ, Αρη, Απόλλωνα Πάτρας και Κόροιβο Αμαλιάδας», άρθρο στον ιστότοπο In.gr, 28 Σεπτεμβρίου 2014. και τον Κόροιβο Αμαλιάδας (εντός έδρας με σκορ 65-54).«Απόλλων - Κόροιβος 65-54», άρθρο στον ιστότοπο Sport24.gr, 7 Οκτωβρίου 2014.«Τα highlights του Απόλλων Πατρών - Κόροιβος», άρθρο στον ιστότοπο SuperBasket.gr, 8 Οκτωβρίου 2014. Στους Προημιτελικούς ξεπέρασε εκτός έδρας το εμπόδιο του Πανιώνιου τον οποίο και νίκησε με σκορ 63-81,«Πανιώνιος – Απόλλων 63-81» , άρθρο στον ιστότοπο EBasket.gr, 9 Οκτωβρίου 2014.«Πρόκριση του Απόλλωνα Π. κόντρα στα 16χρονα του Πανιωνίου», άρθρο στον ιστότοπο της εφημερίδας «Τα Νέα», 9 Οκτωβρίου 2014. εξασφαλίζοντας μια θέση στους Ημιτελικούς. Εκεί ήταν η σειρά της Νέας Κηφισιάς να χάσει με σκορ 73-75.«Κύπελλο Ελλάδας: Κηφισιά - Απόλλωνας Πατρών 73-75», άρθρο στον ιστότοπο OnSports.gr, 20 Δεκεμβρίου 2014.«Απολλωνάρα για Κύπελλο!», άρθρο στον ιστότοπο SentraGoal.gr, 20 Δεκεμβρίου 2014. Στο Μεγάλο Τελικό που έλαβε χώρα στο Ολυμπιακό Κλειστό Γυμναστήριο της Αθήνας στις 5 Απριλίου 2015, ο Απόλλων υπέκυψε στην ανωτερότητα του Παναθηναϊκού, γνωρίζοντας την ήττα με σκορ 53-68.«Απόλλων Πάτρας - Παναθηναϊκός 53-68», άρθρο στον ιστότοπο Gazzetta.gr, 5 Απριλίου 2015.«Κυπελλούχος Ελλάδος για 16η φορά στην ιστορία του ο ΠΑΟ», άρθρο στον ιστότοπο In.gr, 5 Απριλίου 2015.

Τη μεγαλύτερη συγκομιδή πόντων στην Κανονική Περίοδο είχαν για την ομάδα τη χρονιά αυτή ξανά τρεις Αμερικανοί, ο Μουχάμεντ Ελ-Αμίν (373 πόντοι σε 26 αγώνες, 14,35 κατά μ.ό.), ο Μπράντον Πεν (302 πόντοι σε 25 παιχνίδια, 12,08 κατά μ.ό.) και ο Τόρλι Φιτζπάτρικ (289 πόντοι σε 26 παιχνίδια, 11,12 κατά μ.ό.).Απόλλων Πατρών: Στατιστικά Αθλητών Κανονικής Περιόδου 2014-2015, πληροφορίες στον επίσημο ιστότοπο του Ε.Σ.Α.Κ.Ε.

Την προετοιμασία της ομάδας το καλοκαίρι του 2015 έφερε εις πέρας ο προπονητής Θανάσης Παπαχατζής.«Νέος προπονητής στον Απόλλωνα Πατρών», άρθρο στον ιστότοπο ArenaLarissa.gr, 9 Ιουνίου 2015.

 Η αγωνιστική περίοδος 2015-2016 
Την περίοδο 2015-16 ο Απόλλων, με νέο προπονητή τον Κώστα Μέξα,«Τέλος από τον Απόλλωνα ο Παπαχατζής, ανακοινώνεται ο Μέξας», άρθρο στον ιστότοπο Gazzetta.gr, 26 Οκτωβρίου 2015. αγωνίστηκε για τέταρτη συνεχόμενη φορά στην Α1 Εθνική. Η απόδοσή του ήταν ελαφρώς χειρότερη των προηγούμενων ετών, καθώς τερμάτισε έχοντας συλλέξει 9 νίκες και 17 ήττες. Παρατηρήθηκε τριπλή ισοβαθμία μεταξύ των Τρικάλων, του Απόλλωνα και του Λαυρίου, που κατετάγησαν με αυτή ακριβώς τη σειρά στις θέσεις 9 έως 11. Και πάλι ο πατραϊκός σύλλογος έμεινε εκτός Play-Offs κλείνοντας στο σημείο αυτό τη χρονιά του. Αντίστοιχα στο Κύπελλο, και αντίθετα με την προηγούμενη καταπληκτική του πορεία, η παρουσία του Απόλλωνα ήταν αναιμική, αφού αποκλείστηκε στο πρώτο του παιχνίδι με σκορ 66-57 από την Καβάλα.«Καβάλα - Απόλλων Π. 66-57», άρθρο στον ιστότοπο Sdna.gr, 25 Σεπτεμβρίου 2015.«Φάρος Κερατσινίου και Ηρακλής έκαναν την έκπληξη στο Κύπελλο» , άρθρο στον ιστότοπο Sport24.gr, 25 Σεπτεμβρίου 2015.

Τη μεγαλύτερη συγκομιδή πόντων στην Κανονική Περίοδο για την ομάδα τη χρονιά αυτή είχε ο Αμερικανός Τόνι Μέιερ (294 πόντοι σε 26 αγώνες, 11,31 κατά μ.ό.), ακολουθούμενος από τον Έλληνα Δημήτρη Βεργίνη (229 πόντοι σε 22 παιχνίδια, 10,41 κατά μ.ό.).Απόλλων Πατρών: Στατιστικά Αθλητών Κανονικής Περιόδου 2015-2016, πληροφορίες στον επίσημο ιστότοπο του Ε.Σ.Α.Κ.Ε.

Το καλοκαίρι του 2016 εξελέγη νέος πρόεδρος της Κ.Α.Ε. ο Βασίλης Γιαννόπουλος, παλαίμαχος παίκτης του Απόλλωνα για 18 χρόνια.«Νέος πρόεδρος του Απόλλωνα ο Γιαννόπουλος» , άρθρο στον ιστότοπο BasketBlog.gr. 25 Ιουνίου 2016.

 Η αγωνιστική περίοδος 2016-2017 
μικρογραφία|δεξιά|300px|Το Κλειστό Γυμναστήριο του Απόλλωνα στην περιοχή της Περιβόλας (2006).
Κατά την αγωνιστική περίοδο 2015-16, 2016-17, o Α.Σ. Απόλλων Πατρών έλαβε μέρος στο Πρωτάθλημα της Α1 Εθνικής Κατηγορίας (Basket League) που διοργανώνει ο Ε.Σ.Α.Κ.Ε. όπου κατέκτησε την 13η Θέση όπου και υποβιβάστηκε στην Α2.

Στο Κυπέλλο Ελλάδος η ομάδα της Πάτρας διαγωνίστηκε απευθείας στην 1η Αγωνιστική της Β' Φάσης, όπου και ξεπέρασε εκτός έδρας το εμπόδιο της Καβάλας με σκορ 61-65.«Απόλλων: Αγχώθηκε αλλά πέρασε από Καβάλα», άρθρο στον ιστότοπο EuroHoops.gr, 21 Σεπτεμβρίου 2016.«Νίκη για τον Απόλλωνα Πάτρας επί της Καβάλας», άρθρο στον ιστότοπο Sport24.gr, 21 Σεπτεμβρίου 2016. Στη 2η Αγωνιστική γνώρισε με τη σειρά της την εντός έδρας ήττα από τον Κόροιβο Αμαλιάδας με σκορ 82-88.«Ο Απόλλων CARNA ηττήθηκε από τον Κόροιβο Αμαλιάδας με 88-82 και αποχαιρέτησε το Κύπελλο», άρθρο στον ιστότοπο GnomiP.gr, 29 Σεπτεμβρίου 2016.«Κύπελλο Ανδρών: Έδειξαν τα δόντια τους Κύμη και Κόροιβος», άρθρο στον ιστότοπο BasketBlog.gr, 28 Σεπτεμβρίου 2016.

Η επίσημη ονομασία του συλλόγου ήταν Απόλλων Πατρών Carna, καθώς βασικός χρηματοδότης ως χορηγός του συλλόγου είναι η επιχειρηματική οικογένεια Μιχαλάκου, ιδιοκτήτρια της πατραϊκής εταιρείας εμπορίου κρεάτων Carna.«Απόλλωνας… CARNA», άρθρο στον ιστότοπο EBasket.gr, 20 Σεπτεμβρίου 2014. Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών. Πρόεδρος του διοικητικού συμβουλίου της Κ.Α.Ε. είναι ο Βασίλης Γιαννόπουλος.«Το νέο Διοικητικό Συμβούλιο της ΚΑΕ Απόλλων Carna», άρθρο στον ιστότοπο TheBest.gr, 3 Αυγούστου 2016. Καθήκοντα πρώτου προπονητή διατηρεί από τον Ιανουάριο του 2017 ο Θανάσης Σκουρτόπουλος.Στον Απόλλωνα Πάτρας νέος προπονητής ο Θανάσης Σκουρτόπουλος, άρθρο στον ιστότοπο patratora.gr, 11 Ιανουαρίου 2017.Στον Απόλλωνα ο Σκουρτόπουλος, άρθρο στον ιστότοπο ebasket.gr, 11 Ιανουαρίου 2017.

 Η αγωνιστική περίοδος 2019-2020 
μικρογραφία|δεξιά|300px|Το Κλειστό Γυμναστήριο του Απόλλωνα στην περιοχή της Περιβόλας (2006).
Κατά την αγωνιστική περίοδο 2019-20, 2019-20, o Α.Σ. Απόλλων Πατρών έλαβε μέρος στο Πρωτάθλημα της Α2 Εθνικής Κατηγορίας αλλά ακυρώθηκε λόγω της Πανδημίας του Κορονοιου (COVID-19).

Η αγωνιστική περίοδος 2020-2021

Ο Απόλλων Πατρών κατέκτησε το πρωτάθλημα την τελευταία αγωνιστική νικώντας τον Ολυμπιακό Β και επιστρέφει μετά από 4 χρόνια απουσίας στην Stoiximan Basket League (Α1) που θα αγωνιστεί την επόμενη περίοδο 2021-22.

Η επίσημη χορηγική ονομασία του συλλόγου είναι Oscar Απόλλων Πάτρας. Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών. Πρόεδρος του διοικητικού συμβουλίου του Ερασιτέχνη είναι ο Γιώργος Αθανασίου. Καθήκοντα πρώτου προπονητή διατηρεί από τον Νοέμβριο του 2019  ο Δημήτρης Κοτσίρης.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1971-72 1Α' Εθνική 13 - 6-20 - - ? - --  -  -1973-74 2Β' Εθνική 3 - ? - - ? - --  -  -1974-75 2Β' Εθνική 2 Τελικοί ? ? - ? - --  -  -1975-76 2Β' Εθνική 1 - ? - - ? Φάση των 16 3-  -  -1976-77 1Α' Εθνική 9 - 8-14 - - ? Δ' Φάση 1-  -  -1977-78 1Α' Εθνική 12 - 1-21 - - ? Γ' Φάση 1-  -  -1978-79 2Β' Εθνική 1 - ? - - ? Γ' Φάση 2-  -  -1979-80 1Α' Εθνική 10 - 8-18 - - ? Φάση των 16 2-  -  -1980-81 1Α' Εθνική 11 - 10-16 - - ? Γ' Φάση 1-  -  -1981-82 1Α' Εθνική 10 - 8-18 - - ? Γ' Φάση 1-  -  -1982-83 1Α' Εθνική 9 - 11-15 - - ? Φάση των 8 3-  -  -1983-84 1Α' Εθνική 12 - 6-20 - - ? Φάση των 8 3-  -  -1984-85 1Α' Εθνική 11 - 9-17 - - ? Φάση των 16 3-  -  -1985-86 1Α' Εθνική 6 - 13-13 - - Κώστας Πετρόπουλος Φάση των 16 2-  -  -1986-87 1Α1 Εθνική 9 Play-Offs 5-13 1-3 - Κώστας Πετρόπουλος Γ' Φάση 1Κόρατς (3)  ?  ?1987-88 1Α1 Εθνική 8 Play-Offs 4-14 1-5 - ? Φάση των 16 1-  -  -1988-89 1Α1 Εθνική 6 Play-Offs 6-12 5-6 - Μαρκ Πέτγουεϊ Φάση των 16 1-  -  -1989-90 1Α1 Εθνική 8 Play-Offs 9-13 3-3 - Γουέιν Γίαργουντ Φάση των 16 1Κόρατς (3)  ?  ?1990-91 1Α1 Εθνική 11 - 3-19 - - ? Φάση των 8 0-  -  -1991-92 2Α2 Εθνική 2 - ? - - ? 3η - Α' Φάσης 3-  -  -1992-93 1Α1 Εθνική 10 Play-Offs 8-18 2-5 - Λούσιους Ντέιβις Φάση των 16 0-  -  -1993-94 1Α1 Εθνική 11 - 7-19 - - ? 1η - Β' Φάσης 1-  -  -1994-95 1Α1 Εθνική 11 Play-Offs 9-17 1-2 - ? Φάση των 8 2-  -  -1995-96 1Α1 Εθνική 8 Play-Offs 12-14 2-2 - Μπακ Τζόνσον 3η θέση 5-  -  -1996-97 1Α1 Εθνική 7 Play-Offs 11-15 3-2 - Χάρολντ Έλις Φιναλίστ 4EuroCup (2)  Φάση των 16  11-31997-98 1Α1 Εθνική 7 Play-Offs 13-13 2-3 - Τόνι Ντόουσον Φάση των 8 3EuroCup (2)  Φάση των 32  8-41998-99 1Α1 Εθνική 13 - 8-11 - - ? Φάση των 16 2Κόρατς (3)  Φάση των 16  6-41999-00 2Α2 Εθνική 3 - 20-6 - - ? 2η - Α' Φάσης 2-  -  -2000-01 2Α2 Εθνική 4 - 17-9 - - ? 2η - Α' Φάσης 2-  -  -2001-02 2Α2 Εθνική 4 - 18-8 - - ? 3η - Β' Φάσης 3-  -  -2002-03 2Α2 Εθνική 1 - 22-4 - - ? 1η - Α' Φάσης 1-  -  -2003-04 1Α1 Εθνική 11 - 9-17 - - Τζαμέλ Τόμας 4η θέση 4-  -  -2004-05 1Α1 Εθνική 9 - 11-15 - - Παναγιώτης Λιαδέλης Φάση των 16 1-  -  -2005-06 1Α1 Εθνική 10 - 10-16 - - Τζοζ. Φόρτε / Ντ. Έιμπραμς Φάση των 16 1-  -  -2006-07 1Α1 Εθνική 13 - 6-20 - - Ίβο Γιοσίποβιτς Φάση των 16 1-  -  -2007-08 2Α2 Εθνική 13 - 11-19 - - Θοδωρής Γεωργίτσης 1η - Α' Φάσης 1-  -  -2008-09 2Α2 Εθνική 10 - 13-17 - - Άρης Κορωνίδης 1η - Α' Φάσης 1-  -  -2009-10 3Β' Εθνική 5 - 19-11 - - ? 1η - Α' Φάσης 0-  -  -2010-11 2Α2 Εθνική 5 - 16-14 - - Νίκος Αργυρόπουλος 1η - Α' Φάσης 1-  -  -2011-12 2Α2 Εθνική 2 - 20-10 - - Νίκος Αργυρόπουλος 3η - Β' Φάσης 4-  -  -2012-13 1Α1 Εθνική 8 Play-Offs 11-15 0-2 - Έρικ ΜακΚόλουμ 2η - Β' Φάσης 2-  -  -2013-14 1Α1 Εθνική 8 Play-Offs 11-15 0-2 - Ντεμάριους Μπολντς 3η - Β' Φάσης 2-  -  -2014-15 1Α1 Εθνική 10 - 10-16 - - Μουχάμεντ Ελ-Αμίν Φιναλίστ 6-  -  -2015-16 1Α1 Εθνική 10 - 9-17 - - Τόνι Μέιερ 1η - Β' Φάσης 1-  -  -2016-17 1Α1 Εθνική 13 - 7-19 - - Τάιλερ Καλινόσκι 2η - Β' Φάσης 2-  -  -2017-18 2Α2 Εθνική 4 Play-Offs 20-9 4-3 - Άλεξ Άκερ 2η - Α' Φάσης 1-  -  -2018-19 2Α2 Εθνική 11 Play-Outs 14-16 - 2-1 Άντον Καζαρνόφσκι 3η - Α' Φάσης 2-  -  -2019-20 2Α2 Εθνική 4 - 12-9 - - Άγγελος Τσάμης 2η - Α' Φάσης 1-  -  -2020-21 2Α2 Εθνική 1 - 16-4 - - Γιάννης Μολφέτας 1η - Α' Φάσης 1-  -  -2021-22 1Α1 Εθνική 11 - 8-16 - - Γιώργος Τσαλμπούρης 1η - Β' Φάσης 1-  -  -2022-23 1Α1 Εθνική 11 - 5-17 - - Νικ Γκρίφιν - --  -  -2023-24 1Α1 Εθνική 12 - 4-23 - - Τσαντ Μπράουν - --  -  -2024-25 3Β' Εθνική 5 Play-Offs 10-10 1-2 - ? - --  -  -

Τίτλοι και διακρίσεις
 Κύπελλο: 
Φιναλίστ (2): 1997, 2015
Ημιτελικά: 1996 (3ος), 2004 (4ος)
Προημιτελικά: 1983, 1984, 1995
 Πρωτάθλημα Α2 Εθνικής (2): 1992, 2003, 2021
 2η θέση: 2012
 Πρωτάθλημα Β' Εθνικής (ως 2η κατηγορία'') (2): 1976, 1979
 Τ.Ε. Σ.Ε.Γ.Α.Σ. Πατρών: 1958, 1968, 1969
 Τ.Ε. Ε.Ο.Κ. Πατρών: 1970, 1971, 1973
 Τουρνουά ΦΙΜΠΑ
 3η θέση: 1997 Την τρίτη θέση κατέλαβε ο Απόλλωνας Πατρών στο τουρνουά που διοργάνωσε η ΦΙΜΠΑ (08/09/97) - tanea.gr

 Χορηγίες 
Ορισμένες από τις χορηγίες του επαγγελματικού τμήματος του Απόλλωνα Πατρών έχουν συνδεθεί με την ονομασία του και είναι οι εξής:

 Απόλλων Αχάια Clauss «Πήρε το ντέρμπι ο Άρης», άρθρο στον ιστότοπο του ΣΠΟΡ FM, 19 Μαρτίου 2005.
 Απόλλων Carna (2014–2018, 2022–σημερα) «Απόλλωνας Πατρών: Νέο όνομα, υψηλές φιλοδοξίες», άρθρο στον ιστότοπο OnSports.gr, 20 Σεπτεμβρίου 2014.

Απόλλων Coffee Brands (2018–2019)

 Απόλλων Oscar (2019–2022)

 Λογότυπο 
Το λογότυπο της ομάδας, όπως έχει εξελιχθεί με το πέρασμα του χρόνου.

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Βαγγέλης Αγγέλου  Γιάννης Αθανασούλας  Δημήτρης Αθανασιάδης  Γιώργος Αμερικάνος  Τάσος Αντωνάκης  Νίκος Αργυρόπουλος  Θοδωρής Βαρδιανός  Δημήτρης Βεργίνης  Στάθης Βέργος  Νίκος Βετούλας πρώτος σε ασίστ Α1 1997-98 και 1998-99  Γιάννης Γεωργαλλής  Βασίλης Γεωργίου  Θοδωρής Γεωργίτσης  Βασίλης Γιαννόπουλος   Ανδρόνικος Γκιζόγιαννης  Δημήτρης Δημακόπουλος  Γιώργος Διαμαντάκος  Ανδρέας Καραβέλας  Παναγιώτης Καυκής  Βασίλης Κικίλιας  Άρης Κορωνίδης  Γιάννης Κουζελόγλου  Φάνης Κουμπούρας  Φώτης Λαμπρόπουλος  Παναγιώτης Λιαδέλης πρώτος σκόρερ Α1 2004-05 και 2005-06  Βασίλης Λιανός  Γιάννης Λιανός  Κώστας Μάγλος  Σάββας Αλέξανδρος Μανούσος  Δημήτρης Μαρμαρινός  Σαράντης Μαστρογιαννόπουλος  Γιάννης Μολφέτας  Νίκος Μπάρλος  Μάριος Μπατής  Ανδρέας Μπερδέσης  Γιάννης Μυλωνάς  Χρήστος Μυριούνης  Αργύρης Παπαπέτρου  Γιάννης Παπαγιάννης  Κώστας Πασχάλης  Κώστας Πετρόπουλος   Τάκης Πετρόπουλος  Νίκος Πέττας  Αλέκος Πολυδωρόπουλος  Μιχάλης Πουρνάρας  Αλέξανδρος Σιγκούνας  Γάιος Σκορδίλης  Διαμαντής Σλαφτσάκης  Γιώργος Τσιάρας  Σάκης Φραγκισκάτος  Χρήστος Χαρίσης  Πλάτων Χοτοκουρίδης  Γιάννης Ψαθάς   Μπιλ Μέλις   Γεράσιμος Τζάκης   Σάσα Μάρκοβιτς   Ντούσαν Βούκσεβιτς   Ντούσαν Γιέλιτς   Βλαντιμίρ Πέτροβιτς-ΣτεργίουΕθνΟνοματεπώνυμο  Ασράφ Αμάγια  Κέβιν Άντερσον  Κέβιν Γκάλογουεϊ  Κρις Γκάρνερ  Κίτον Γκραντ  Τόνι Γουντς  Ντάνια Έιμπραμς  Μουχάμεντ Ελ-Αμίν  Χάρολντ Έλις πρώτος σε κλεψίματα Α1 1996-97  Τάιλερ Καλινόσκι  Γκόρντον Κλάιμπερ  Έρικ ΜακΚόλουμ  Μπράιαντ Όβερν Μάρκσον  Τόνι Μέιερ  Έρικ Μικ  Τέρενς Μόρις  Ντεμάριους Μπολντς  Λένι Ντάνιελ  Λούσιους Ντέιβις  Τζάστιν Ντέιβις  Κέβιν Άντρε Ντίλαρντ  Τόνι Ντόουσον πρώτος σκόρερ Α1 1997-98  Πατ Ντουρχαμ  Τζίμι Όλιβερ  Λορέντζο Ουίλιαμς  Τζερεμάια Ουίλσον  Μπράντον Πεν  Μαρκ Πέτγουεϊ  Τέρενς Ρέντσερ  Ρόναλντ Ρος  Ντέβον Σάντλερ  Τζον Σάσκι  Γκρέγκορι Λι Σάτον  Ροντ Σέλερς πρώτος ριμπάουντερ Α1 1993-94  Τζόζεφ Τέιλορ  Λάρι Τέρνερ  Μπακ Τζόνσον  Κρις Τζόουνς  Ντονταέ Τζόουνς  Τζαμέλ Τόμας  Τοαρλίν Φιτζπάτρικ  Τζόζεφ Φόρτε  Τοντ Φούλερ  Λόουελ Χάμιλτον  Ντέρικ Χάμιλτον  Πολ Τζ. Χιλ  Ράντι Χόλμποκ  Άντριου Γκέιζ  Έντιν Μπάβτσιτς  Νιλ Φίνγκλετον  Ίλαν Καντος  Γουέιν Γίαργουντ  Αντρές Γκίμπερτ  Ιβάν Γκργκατ  Άλαν Γκρέκοφ  Ιβάν Κρόλο  Μλάντεν Σεκούλαρατς   Βλαντιμίρ Κουζμάνοβιτς  Σλόμπονταν Μπόζοβιτς  Γκόραν Τσάκιτς    Ράτκο Βάρντα  Ίβο Γιοσίποβιτς  Μάρκο Ιβάνοβιτς  Ζόραν Μίλοβιτς  Αντρέγια Μιλουτίνοβιτς  Τζόρτζε Πάντελιτς  Μάρτιν Πάλμπλαντ

<div style="clear: both">

Σημειώσεις 

Σημ: Οι διακρίσεις αναφέρονται μόνο για τη θητεία τους στον Απόλλωνα.

<div style="clear: both">

+ΠροπονητέςΕθνΟνοματεπώνυμοΘητεία  Κίμων Αγάθος  1971 - 1972  Βόισλαβ Βέζοβιτς  1985 - 1986  Ράντε Γκεοργκέφσκι   Ζόραν Μάρκοβιτς  1980 - 1981  Στάθης Βέργος   Κώστας Παρίσης   Κώστας Μίσσας  Γιώργος Αμερικάνος  1979 - 1980  Μπράτισλαβ Τζόρτζεβιτς  1980 - 1981  Ντούλε Αντονέφσκι  1988-1990  Κόστα Γιάνκοφ  1990-1991  Ντράγκαν Σάκοτα  1991-1992  Κώστας Πετρόπουλος  1993-1995  Βαγγέλης Αλεξανδρής  1996-1997  Γιώργος Καλαφατάκης  2000-2001  Μηνάς Γκέκος  2001-2002  Μίροσλαβ Νίκολιτς  2003-2004  Ντάρκο Ρούσο  2004-2005  Μάνος Μανουσέλης  2005-2006  Ιβιτσα Μπούριτς  2006-2007  Νίκος Βουρνάς  2007  Δημήτρης Παπαδόπουλος  2007-2009  Νίκος Βετούλας  2010 - Μάι. 2015  Θανάσης Παπαχατζής  Ιούν. 2015 - Οκτ. 2015  Κώστας Μέξας  Οκτ. 2015 - Ιαν. 2017  Θανάσης Σκουρτόπουλος  Ιαν. 2017 - Ιουν. 2017
<div style="clear: both">

 Παραπομπές 

 Εξωτερικοί σύνδεσμοι 

 Α.Σ. Απόλλων Πατρών, επίσημος ιστότοπος του συλλόγου.
 .
 Κλειστό Γυμναστήριο Απόλλωνα Πατρών, πληροφορίες στον ιστότοπο Stadia.gr.
 Κλειστό Γυμναστήριο Πάτρας «Δημήτρης Τόφαλος», πληροφορίες στον ιστότοπο Stadia.gr.
 «Apollon Patras», συμμετοχές σε διοργανώσεις της FIBA Europe. 

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης το 1947